Marcela Quintero

Marcela Quintero Tabares (Bogotá, Kolonbia, XX. mendea, urriaren 3a) zientzialaria, ekologista, agronomoa eta ikertzailea da, nekazaritza eta ingurumen ikerketaren alorrean ibilbide aitortua duena. 

 Bizitza 
Ekologista gisa lizentziatu zen Pontificia Universidad Javeriana-n, eta geroago lur eta uraren zientzietan masterra egin zuen, baita agronomian doktoregoa ere Floridako Unibertsitatean . 20 urte baino gehiagoko esperientzia du ekosistemen zerbitzuen (PES) ordainketei buruzko ikerketan, uren arro hidrografikoen kudeaketan eta lur-baliabideen erabilera jasangarriarekin lotutako beste arlo batzuetan.  Alliance of Bioversity International eta CIATeko zuzendari nagusi elkartu lanean hasi zen, 2022ko azaroan.

 Lan ibilbidea 
2002an hasi zuen bere ibilbide profesionala, Nekazaritza Tropikaleko Nazioarteko Zentroan (CIAT), Kolonbiako ekialdeko lautadetan lurra erabiltzeko aukerak ikertzen, Nekazaritza eta Landa Garapeneko Ministerioarekin batera egindako ikerketa batean, Puerto López, Meta udalerrian, lurraren erabilera egokia errazteko. 2009an, Floridako Unibertsitatean lortu zuen maistratasuna. Tesi hauxe egin zuen: "Efectos de la labranza de conservación en el secuestro de carbono del suelo y los ingresos netos de las rotaciones basadas en el cultivo de papa (euskaraz: Kontserbazio-nekazaritzaren eraginak lurzoruaren karbono-bahiketan eta papa delakoaren laborantzan oinarritutako errotazioen diru-sarrera garbiak)". Gero, doktoretza lortu zuen 2010ean, lurzoruko karbono-bahiketa, eta haren balioespen ekonomikoa nekazaritza-sistema konbentzional eta kontserbazio-sistemei buruzko tesi batekin.

CIATen Agroekosistemen eta Paisaia Jasangarrien ikerketa-zuzendari gisa hainbat lidergo-postu bete ditu. CIATek Uraren, Lurraren eta Ekosistemen Ikerketa Programako paisaia degradatuak leheneratzeko ardatz tematikoaren liderra da, eta Afrikako Hegoaldean, Ekialdean eta Mendebaldean, Asiako Hegoaldean eta Hego-ekialdean eta Latinoamerikan ditu proiektuak. 2020. urtetik 2022. urtera bitartean, Aliantzako Funtzio Anitzeko Paisaien ikerketa-arloko zuzendaria izan zen. Era berean, nazioarteko zenbait proiektu gidatu ditu, hala nola "Paisajes Sostenibles para la Amazonía (euskaraz: Paisaia Jasangarriak Amazoniarentzat)" (2015) ekimena. Gero basoak babesteko eta klima-aldaketara egokitzeko gaitasuna areagotzeko nekazaritza- eta abeltzaintza-sistema eraginkorretarako aukerak ebaluatu zituen Loreto (Peru) eta Caquetá (Kolonbia) departamentuetan. Quintero, gainera, CGIAR Agroekologiari buruzko Ekimeneko liderra izan da, baita Jasangarritasunari buruzko V. Gailurreko txostengilea ere, besteak beste.

 Lanak 
Marcela Quintero 150 argitalpen baino gehiagoren egilekidea da, horien artean 30 artikulu zientifiko eta 20 liburu. Bere lanik aipatuenak hauexek dira: Soil and Water Assessment Tool (SWAT) tresnari buruzko berrikuspen sistematikoa, Hidrologiari eta bizibideei buruzko modelazioa PES eskemetan, eta zerbitzu ekosistemikoak eta nekazaritza-paisaietan erresilientzian oinarritutako esku-hartzeak operazionalizatzeko lan-esparrua.   

 Erreferentziak 

 Kanpo estekak 

 Google Scholar-en profila

Kategoria:Bogotarrak
Kategoria:Kolonbiako zientzialariak
Kategoria:Emakume zientzialariak
Kategoria:Ekologia
Kategoria:Emakume agronomoak